જોકે ડિસેમ્બર 2015માં સરકારે નવસારી અર્બન ડેવલપમેન્ટ એજન્સી (નૂડા)ની જાહેરાત કરતા અનેક ગામોની સાથે નવસારી પાલિકા હદ વિસ્તારને પણ નૂડામાં સમાવી લેવાયું હતું. જેથી નવસારી શહેરના બાંધકામ સંબંધી (પરમિશન, સીસી, ગેરકાયદે બાંધકામો સામેના પગલા લેવા) સત્તા નૂડા પાસે ગઈ હતી. લગભગ દોઢ વર્ષ જેટલો સમય નૂડા પાસે જ નવસારીના બાંધકામોની સત્તા હતી.આ દરમિયાન તાજેતરમાં 25મી મેના રોજ સરકારે અચાનક જ નવસારી પાલિકા હદ વિસ્તારની બાંધકામ જેવી સત્તા નૂડામાંથી પુન: પાલિકા હસ્તક કરી દેવાનો નિર્ણય લેવાયો હતો. નૂડામાંથી પાલિકા હસ્તક સત્તા આવતા બાંધકામ સંલગ્ન નિર્ણય ઝડપથી લેવાયાની શક્યતા જોવાઈ હતી.